Реприза
Реприза (французча reprise) – 1) музыкалык чыгарманын белгилүү бир бөлүгүнүн дал өзүндөй же өзгөртүлүп кайталанышы. Соната формасында анын иштеп чыгуудан кийинки негизги бөлүмдөрүнүн бири; чыгарманын аткарылган бир бөлүгү эч өзгөрүүсүз же башка бөлүмдөн кийин кайталанса, кайталанчу бөлүмдү көчүрүп жазбайт, реприза белгиси коюлат; 2) цирк менен эстрадада – сүйлөө жана пантомималык күлкүлүү номер (кээде тамаша анекдот); 3) циркте – аттын бир калыпта басышы, жүрүшү; кезек менен кайталануучу трюктар сериясы. 
 Искусство

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9